Euroopa Liidu Teataja L 308 , 09/11/2002 Lk 0022 - 0024



Komisjoni määrus (EÜ) nr 2004/2002, 8. november 2002, mis käsitleb teatavate sealihatoodete liha- ja rasvasisalduse määramise menetlust EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta, [1] viimati muudetud määrusega (EÜ) nr 1365/2000, [2] eriti selle artikli 13 lõiget 12, võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [3] viimati muudetud komisjoni määrusega (EÜ) nr 969/2002, [4] eriti selle artiklit 9, ning arvestades järgmist: (1) Komisjoni 17. detsembri 1987. aasta määrusega (EMÜ) nr 3846/87, millega kehtestatakse põllumajandustoodete nomenklatuur eksporditoetuste jaoks, [5] viimati muudetud määrusega (EÜ) nr 1007/2002, [6] kehtestati koondnomenklatuuri alusel põllumajandustoodete nomenklatuur eksporditoetuste jaoks. (2) On vaja sätestada määruse (EMÜ) nr 3846/87 lisas esitatud nomenklatuuri ühtse kohaldamise tagamine sealihasektoris, pidades silmas tootekoodide 160241109110, 160241109130, 160242109110, 160242109130 ja 160249199130 alla kuuluvate toodete liigitamist. (3) Tuleb määratleda liha ja rasva massiprotsendi kindlaksmääramise menetlus. (4) Komisjoni 7. juuni 1989. aasta määruses (EMÜ) nr 1583/89, mis käsitleb teatavate sealihatoodete liha- ja rasvasisalduse määramise menetlust, [7] sätestatakse liha ja rasva massiprotsendi määramise menetlus. Selles määruses osutatud toodete kirjeldus ei vasta enam tegelikkusele ja seda tuleks muuta. Muudatuse tegemisel tuleks kasutada ka võimalust sõnastada uuesti asjakohased eeskirjad ning viia uus tekst vastavusse asutamislepingu artikliga 37, kuna see on seotud üksnes põllumajandustoodete eksporditoetusi käsitleva nomenklatuuri ühtse kohaldamisega. (5) Käesolevas määruses sätestatud meetmed on kooskõlas sealihaturu korralduskomitee ja tolliseadustiku komitee arvamusega nende pädevusalade piires tekkivate küsimuste kohta, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3846/87 lisas esitatud nomenklatuuri tootekoodide 160241109110, 160241109130, 160242109110, 160242109130 ja 160249199130 alla kuuluvate toodete liha- ja rasva massiprotsent määratakse kindlaks käesolevas lisas kirjeldatud korras. Artikkel 2 Määrus (EMÜ) nr 1583/89 tunnistatakse kehtetuks. Artikkel 3 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 18. novembrist 2002 taotletavate litsentside suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. november 2002 Komisjoni nimel komisjoni liige Franz Fischler [1] EÜT L 282, 1.11.1975, lk 1. [2] EÜT L 156, 29.6.2000, lk 5. [3] EÜT L 256, 7.9.1987, lk 1. [4] EÜT L 149, 7.6.2002, lk 20. [5] EÜT L 366, 24.12.1987, lk 1. [6] EÜT L 153, 13.6.2002, lk 8. [7] EÜT L 156, 8.6.1989, lk 13. -------------------------------------------------- LISA ANALÜÜSI KÄIK Liha- ja rasvasisaldus määratakse järgmiselt. 1. Analüüsi käik: 1.1. Analüüsiks valmistatakse ette lihatoote homogeensed ja representatiivsed proovid. 1.2. Kasutatavad analüüsimeetodid on järgmised: 1.2.1. lämmastik: lämmastikusisalduse määramine – Kjeldahli meetod; 1.2.2. niiskus: niiskusesisalduse määramine lihas ja lihatoodetes – ISO 1442 – 1997; 1.2.3. rasvad: üldrasvasisalduse määramine – ekstraheerimine petrooleetriga pärast hüdrolüüsi soolhappega; 1.2.4. tuhasus: tuhasuse määramine lihas ja lihatoodetes – ISO 936 – 1998. 1.3. Eespool nimetatud ISO standardi proovivõttu käsitlevad nõuded ei ole käesoleva määruse kohaldamisel kohustuslikud. 2. Liha- ja rasvasisalduse arvutamine. Rasvatustatud liha massiprotsent +++++ TIFF +++++ liha ja rasva massiprotsent kokku = DEM + F, kus NT = analüüsiga määratud lämmastik kokku (massiprotsentides) Nx = lihavälise päritoluga lämmastik (massiprotsentides) f keskmine lämmastikusisaldus (massiprotsentides) tootes sisalduvas tailihas; selle teguri väärtus on: 3,5 | tootekoodide 160241109110 ja 160241109130 alla kuuluvates tagaosades ja nende jaotustükkides | 3,35 | tootekoodide 160242109110 ja 160242109130 alla kuuluvates abaosades ja nende jaotustükkides | 3,35 | tootekoodi 160249199130 alla kuuluvates muudes toodetes | F = analüüsiga määratud ekstraheeruva rasva kogus (massiprotsentides). Üldine lämmastiku- ja ekstraheeruva rasva sisaldus määratakse punktides 1.2.1 ja 1.2.3 nimetatud meetodite abil. Samuti on võimalik hinnata tuhasust (1.2.4) ja niiskusesisaldust (1.2.2) ning leida deduktsiooni teel muud koostisained. Lihavälise päritoluga lämmastiku väärtuse (tegur Nx) korrigeerimiseks oleks vaja teada iga lämmastikku sisaldava koostisaine kogust, samuti nende koostisainete lämmastikusisaldust. Järgmine tabel näitab mõnede lihatoodetes leiduvate iseloomuliku lihavälise päritoluga lämmastikku sisaldavate koostisosade lämmastikusisaldust: Lihavälise päritoluga koostisained | Lämmastikusisaldus massiprotsentides | Kaseiin | 15,8 | Naatriumkaseinaat | 14,8 | Sojavalgu isolaat | 14,5 | Tekstureeritud soja | 8,0 | Sojajahu | 8,0 | Naatriumglutamaat (MSG) | 8,3 | Analüüsimenetluse korratavuse osas tuleks viidata vastavale ISO standardile. Arvesse tuleks võtta vähemalt kahe määramise keskmist tulemust. --------------------------------------------------